
Nr.26/1570 din 12 octombrie 2010


Nr.XXX/375 din 12  octombrie 2010
A V I Z  C O M U N

asupra proiectului de Lege privind aprobarea Ordonanţei de urgenţă a Guvernului nr.80/2010 pentru completarea art.11 din Ordonanţa de urgenţă a Guvernului nr.37/2008 privind reglementarea unor măsuri financiare în domeniul bugetar

În conformitate cu art.9 din Regulamentul şedinţelor comune ale Camerei Deputaţilor şi Senatului, Comisia pentru administraţie publică, amenajarea teritoriului şi echilibru ecologic a Camerei Deputaţilor şi Comisia pentru administraţie publică, organizarea teritoriului şi protecţiei mediului de la Senat  au fost sesizate, prin adresele nr. PL.x 487 din 14 septembrie 2010 şi L641 din 14 septembrie 2010, pentru dezbatere şi avizare cu proiectul de Lege privind aprobarea Ordonanţei de urgenţă a Guvernului nr.80/2010 pentru completarea art.11 din Ordonanţa de urgenţă a Guvernului nr.37/2008 privind reglementarea unor măsuri financiare în domeniul bugetar.


Potrivit prevederilor art.10 din Regulamentul şedinţelor comune ale Camerei Deputaţilor şi Senatului, membrii comisiilor au examinat proiectul de lege mai sus-menţionat în şedinţele din 5 şi 12 octombrie 2010.


In urma finalizării dezbaterii, în şedinţa din 12 octombrie 2010  membrii comisiilor au hotărât, cu unanimitate de voturi, avizarea favorabilă a proiectului de Lege privind aprobarea Ordonanţei de urgenţă a Guvernului nr.80/2010 pentru completarea art.11 din Ordonanţa de urgenţă a Guvernului nr.37/2008 privind reglementarea unor măsuri financiare în domeniul bugetar. 


Proiectul de lege face parte din categoria legilor ordinare.

PREŞEDINTE, 

     


PREŞEDINTE,

SULFINA BARBU
          
   NECULA MARIUS-GERARD

